钦定古今图书集成/明伦汇编/氏族典/第357卷 > 《廖用贤尚友录》 > 林仁肇
## 钦定古今图书集成/明伦汇编/氏族典/第357卷 > 《廖用贤尚友录》 > 林仁肇

按《建阳县志》：仁肇刚毅有膂力，文身为虎儿，人谓之
林虎儿。事闽为裨将。周世宗征淮甸，仁肇出援寿州，
复破濠州水栅，授淮南屯营应援使。周人据正阳桥
为粮道，仁肇率敢死士逆风举火，桥不及，焚而退。周
驸马都尉张永德猿臂善射，追仁肇射之，矢及辄格
去。永德惊曰：“彼有人焉，未可逼也。”拜润州节度使，移
镇武昌，请假兵数万北取淮甸。后主惊曰：“尔无妄言，
宗社危矣！”乾德乙丑，仁肇为洪都节度使，留守南都。
皇甫继勋、朱令赟使人鸩之死。